بريطانيا
|هذه المقالة تحتوي على نكات قد لايفهمها غير العراقي لفهم النكات عليك بالمشاركة بالإنتخابات للتصويت على 6969 من التحالفات السياسية المتنافسة|


|الشعار: إبتسم فأنت مراقب بكاميرات أمنية .|
|النشيد الوطني: فك اوف|
|الملكة||الحجية اليزابيث|
|الرئيس||رئيس الولايات المتحدة|
|وعود مشهورة||وعد بلفور|
|أكبر ديانة||السيخية|
|حروب في تاريخ بريطانيا||حرب مشجعي كرة القدم العالمية الأولى|
|صناعات فاشلة||العراق , اسرائيل , المعارضة العراقية|
|مؤسس المسرح الإنجليزي||الشيخ زبير من أهالي البصرة|
|الخطة الإستراتيجية||بريطانيا العظمى سابقا قزم مهدد بالسحق والاندثار ما لم يلتصق بقوة أمريكا العظمى .|
بريطانيا عبارة عن جزيرة في أوربا تتألف من إنجلترة و إسكتلندا و ويلز , اول ماتصل بريطانيا وتسأل اي واحد بالشارع هاي لندن بويه ؟؟ فيأتي الجواب فك اوف FUCK OFF يعني هذه لندن لانه هذه الكلمة معناها بالعربي اهلا وسهلا يابعد الروح مكانك بالقلب قبل العيون , وراح تسمعها بالدقيقة مليون مرة لانه كل شئ هنا لازم يخلوله هذا المقطع . المسافر الى بريطانيا من الوطن العربي جاي من منطقة شعبية يعني النسوان كلها عبايات وجواريب سودة يعني خيمة مال البدو وذابيه عليها . من توصل الى بريطانيا راح هم تشوف نسوان بالشارع بس اكو فرق من ناحيه الشكل والمضمون والنوعية واللون واللبس يعني الشكل بقلاوة اما المضمون اقصد بيه المضموم شنو اكو بالدول العربية بعض الشغلات يضموها النسوان هنا في بريطانيا كله Free يعني اطول تنورة بحجم المنديل او الفوطة الي تمسح بيها خشمك .
اغلب النساء بيضاوات طحين نمرة صفر تلمع من فوك الى جوة وتصدق بكل شي , شتكلها تصدق وبالمناسبة الموضة هسه هنا التنورة شوية نازلة والطركاعة او مايسمب بالــ Thong طالعة شوية , اكو طركاعة حمرة واكو طركاعة سودة واكو طركاعة ام النقشة اكو طركاعة يعني شلون اوصفها اها عرفت شايف رجال السومو هذوله اليابانين السمان يلبسون طركاعة يعني الجهه الخلفيه عباره عن خيط رفيع رفيع رفيع جدا تكول خيط مال بكرة مال خياطة الله يرحمج حجية تفيدة ما لحكتي على هاي الطركاعه جانت الطركاعه مالتها شورت مال نادي الزوراء شطولاته تكول بجامة مو طركاعة .
مرات انت تمشي او قاعد بالباص واكو اثنين ولد وابنيه انكليز يتعانقون ويقبلون بعضهم بعض لا تحملق و لا تحدق ولا تباوع عليهم وتصير مثلي من اول ما وصلت الى بريطانيا وبالباص قاعد وكدامي اثنين يتباوسون بطريقه خلوني فاتح فمي شهرين مفتوح وهي البنية شنو من ابنيه ادير وجهي الى الخلف اشوف هم اثنين كاعدين يتعانقون على اليسره هماتين على اليمنه هماتين ادري اني صاعد باص لو كرخانة , ياربي رفعت ايدي الى السماء وقلت يارب بلكت تصعد وحدة وتكعد يمي والله يهديها وتكلي عانقني اخاف ما اعانقها عمي صدك جذب احنا اهل الكرم والجود , وتالي صعدت واحدة شنو من وحده , سودة زنجية شفايفها زوج مخدات وشعرها نكرو اسود وسمينة يعني يحتاجلها عشر زلم يعانقوها وكعدت يمي واني صرت يمها عصفور وجان تمد ايدها عليه وكالت ار يو فري تو نايت جاوبتها كتلها ثلاثه لا يدخلون الجنة السارق والظالم والزاني .
المشكلة الي راح تواجها هي المرافق الصحية انصحك قبل لا تجي من الشرق الأوسط فوت دورة لاستخدام ورق التواليت وادعيلي رحمة على ابوك من تستخدمه . يحتاجلك 6 اشهر حتى تتعلم تكنلوجيا استخدام ورق التواليت انت راح تتونس ونسة من هاي الاوكي بس اذا دبرت وياك ابريق من الوطن العربي على شكل مدالية او ابريق نوع مايكرو ابريق تحطه بجيبك او اكلك جيب وياك قوري فافون مال شاي . دير بالك تضرب الطابور هنا في بريطانيا الجميع يلبسوك و لايعيروك إهتماما محد يكلك ليش , بس من تضرب الطابور يكلك ليش بس يضيفلها المقطع الي كتلك عليه بالبداية 'فك أوف واي شي تطلب لازم تكول بليزز مو تكول رحمة على ابوك انطيني هذاك الشي اخاف تريد تزقنب اي تطفح اي تعلف اي تاكل وانت انسان على كد حالك . وبالمناسبه هنا الاكل يلعب الروح والنفس .
في بريطانيا كل واحد يدفع حسابه , اذا تريد تشتري ملابس تروح على محلات تقدر ترجع الحاجه بعد يومين ويرجعولك الفلوس يعني مثلا عندك موعد رومانسي تروح تشتري احلى لبس وتكشخ بيه وثاني يوم ترجعه تكلهم Sorry ما اريده وهو ابو المحل مثل المطي يرجعلك الفلوس وهكذا كل ماتصير عندك موعد غرامي روح البس ورجع بس لا يسمح بارجاع الملابس الداخلية لانه يعرفون بيك جرب وسخ اذا تريد تتعطر اغلى العطور موجود تروح للمحلات العطور اكو خانه يصيحوله سامبل تجد كل العطور تشوف عطرها شنو صير مثلي كل طلعه مر من يمهم حط عشر بخات الي تريده انا اخوكم حتى بالجواريب احط ريحه من هاي الي سعهرها 35 باون بلاش كله مال تجربة حط واتعطر عودك جاي تجربها مرات حتى اخذ وياي علاكة احد بيها قميصين اعطرهم لانه مرات مابيه حيل امر عليهم . اذا تريد ترجع ثروات العراق الذي سرقها الإنجليز من العراق افضل شئ تروح تسوي عقد موبايل ينطوك الجهاز بلاش انت شنو تسوي وره اسبوع تروح للشرطة تسوي بلاغ انه ضاع وبعدين تروح للشركة ينطوك جهاز ثاني والجهاز الاول تروح تبيعه .
اللجوء السياسي في بريطانيا[عدل]
إستنادا الى كتاب ابن بطوطة , التسكع في البلدان على ظهر الحمار الفرحان , إن كان الإنسان العربي معارضا لحكومة ما فإن عليه طلب اللجوء السياسي في لندن , و التوجه الى المطار والإنتظار لحين تصيح وحدة بالمايكرفون على المسافرين الى لندن رحمة على والديكم التوجه الى الطيارة . قالت رحمة على والديكم بالانكليزي ورحت للتفتيش هناك الضابط شافني كال هذا شكله مال ارهابين فقام يفتشني وكال انزع كل ملابسك حتى الحفاظة واني بكل رحابة صدر نزعت وكان يفتش كل مكان , ماخله مكان يعتب وجان يكول شنو البواسير مالتك مبينة جديدة شنو امبدلها لو تجفيد كتله لا تحوير سويتلها جان يكول لازم افتشها قلت له عمي شتريد اتفتش فتش حتى لو تريد الأمعاء الدقيقة . رحنا للطيارة اني قعدت بالصدر بجانب السائق وطارت الطيارة وطبعا شلون مظيفات انكليزيات يخبلن طبعا كل المضيفات لزكوا بيه واسمعهن بالانكليزي يقولون يمة فدوة حمودي واني خليت وحدة على اليمنة وحدة على اليسرة واثنين على الشحن و الركاب كل شوية يصيحون على المظيفات يمعوده طاسة ماي يمعودة نرجيلة .
واحنا بالجو واحد من الركاب كال اريد اروح للتواليت وكان التواليت بالطيارة مجاريها مسدوة في تلك اللحظة قلت له اصبر حتى ننزل ترانزيت برومانيا هسه قابل هي قنبلة , قال من كل عقلك برومانيا وين اكو مجاري . اني رحت للطيار كان نائم خطية فقلت له ممكن تنزل بالمطار مال الصين حتى صاحبنه يروح للتواليت يقضي حاجته , الطيار كال OK , نزلنا بالصين وهناك راح للتواليت فات للتواليت شاف ماكو ابريق كال اني ما استعمل ورق عندي حساسية من الكلينس شوفولي خاولي كتله ماكو خاولي انطيك تي شيرت مالتي كال لا الا خاولي لو ابريج عاد رحت للطيار لكيته جاي يبدل التاير مال الطيارة كتله عمي ودينه على مطار اليمن السعيد هناك اكيد اكو ابريق , رحنه لليمن وخلص صاحبنه بعد ان زرب بينه غير المرافق الي زرب بيها. من اليمن رحنا الى مطار هنغاريا انفول بنزين ومناك رحنا الى مطار كوريا الجنوبية نتغده ونرتاح ساعة ونصلي ونطلع على لندن . وصلنا لسماء لندن شفنه واحد روحه طالعة الى السماء بسبب انفجار , مات وطلعت روحه فسألناه منين انروح الى مطار هيثرو كال مو اول غيمة ثاني غيمة على اليسار .
مصادر[عدل]
- كتابات حمودي العراقي مواليد مستشفى .العلوية .للولادة.
|أوروبا|
|المانيا ~ إسبانيا ~ بريطانيا ~ الدانمارك ~ بلجيكا ~ فرنسا ~ اليونان ~ ايطاليا ~ السويد ~ روسيا ~ اوكرانيا ~ رومانيا ~ بلغاريا ~ التشيك ~ النمسا ~ سويسرا ~ البانيا ~ هولندا ~ الفاتيكان ~ البرتغال ~ سان مارينو ~ صربيا ~ البوسنة والهرسك ~ الجبل الأسود ~ مالطا|